ZF: Când toți fug de petrol și gaze, un colos american cumpără active nedorite și întoarce profituri nebănuite. Care e modelul Carlyle, care în doi ani de producție din Marea Neagră a extras câștiguri de peste 350 mil. dolari
O combinație de strategie contraintuitivă cu un angajament privind eliminarea emisiilor de carbon a făcut din Carlyle International Energy Partners (CIEP), divizia de energie bazată în Londra a colosului american Carlyle, un altfel de model de business într-un domeniu populat de entuziaști ai înverzirii peste noapte. Iar această combinație, alături de timingul aproape elvețian, a dat rezultate peste așteptări, un exemplu fiind chiar afacerea Black Sea Oil & Gas (BSOG) din Marea Neagră.